ROMÂNIA

JUDEŢUL BOTOŞANI

U.A.T. COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE


Privind acordul de principiu pentru acceptarea ofertei de donație făcută de dl. Binghiac Petru


Consiliul Local al comunei Blândeşti; judeţul Botoşani, întrunit în şedinţa de ȋndată din data de 14.06.2018 ;  

Având în vedere proiectul de hotărâre şi expunerea de motive a primarului comunei Blândeşti – Maxim Stelian; oferta de donație nr. 2368/2018 a proprietarului Binghiac Petru, privind  donarea unui imobil - teren din pc. 534/3, tarlaua 27 intravilan sat Blȃndești, în suprafață de 360 mp.; referatul 2438/2018 al compartimentului finaciar-contabil; rapoartele de avizare ale comisiilor de specialitate ale Consiliului Local Blȃndești

Ţinând cont de prevederile art. 858, art. 863, lit. c), art. 1011 din Legea nr. 287/2009 privind Codul civil, republicată, cu modificările şi completările ulterioare; art. 3 din Legii nr. 213/1998 – privind proprietatea publică şi regimul juridic al acesteia, cu modificările şi completările ulterioare; 

În baza art. 36, art. 121 din Legea 215/2001- Administraţiei Publice Locale, republicată, cu modificările şi completările ulterioare;

În temeiul art. 45 şi art. 115, aliniat (1), litera b) din Legea nr. 215/2001- Administraţiei Publice Locale, republicată,  cu modificările şi completările ulterioare;

HOTĂRĂŞTE


ART. 1 Consiliul Local al comunei Blândeşti îşi dă acordul de principiu pentru acceptarea ofertei de donație nr. 2368/2018 făcută de dl. Binghiac Petru a imobilui - teren situat ȋn pc. 534/3, tarlaua 27 intravilan sat Blȃndești, în suprafață de 360 mp. în vederea executării construirii unui foraj de mare adâncime în sat Blȃndești, comuna Blândeşti şi alte investiţii de interes local pentru comuna Blândeşti.

ART. 2 Cheltuielile ocazionate de ȋncheierea actului autentic de donație vor fi suportate din Bugetul de Venituri și Cheltuieli al comunei Blȃndești.

ART. 3 Primarul comunei Blândeşti se împuterniceşte pentru îndeplinirea formalităţilor necesare achiziţionării şi a semnării actului autentic de donație.


ART. 4 După achiziţionarea imobilului sus menţionat se vor îndeplini formalităţile pentru trecerea acestuia  în domeniul public al comunei Blândeşti 


ART. 5 Primarul comunei Blândeşti va asigura executarea prevederilor  prezentei hotărâri .

Blândeşti, astăzi 14.06.2018
Nr. 39
Preşedinte de şedinţă

  Consilier local -  Grigore GRIGORUŢĂ

Secretar comună 







                  
     Eduard Dorel OROŞANU

